**Dađijan Huineng** (kineski: 大鑒惠能; pinjin: *Dàjiàn Huìnéng*; japanski: *Daikan Enō*; 638–713) je bio kineski čan učitelj koji se smatra jednim od najvažnijuh ličnosti zen tradicije. Huineng se često naziva **Šesti patrjarh** zen budizma, ujedno i poslednji pre velikog raskola.

Huineng je, po predaji, propovedao trenutni i neposredni pristup probuđenju (vidi satori), pa se zato smatra osnivačem južne čan škole "iznenadnog probuđenja" (頓教). Južna škola je ubrzo popularnošću nadmašila Severnu.

Neki moderni učenjaci su iskazali sumnje u historicitet tradicionalnih biografija i djela posvećenih Huinengu.

Život
-----

Prema predanju, Huj-neng je petnaest godina živio u planinama nakon što je napustio Petog patrijarha. Nakon velikog raskola u kineskom čan budizmu u 7. veku, peti patrijarh Hung-džen objavio je da će naslednik biti onaj koji napiše najlepši koan koan (ili pesmu) koji sažima čan učenje. Šen-hsiju je tada napisao pesmu koja glasi:

Telo je nalik bodhi drvetu,
A duh sjajnom ogledalu;
Brižljivo ih čistimo svakog časa
Da po njima ne padne prašina.
Da bi pobio tu ideju, Huj-neng je napisao sledeće stihove:

Prvobitno nije postojalo bodhi drvo
Ni ma kakvo ogledalo;
Pošto prvobitno ništa nije postojalo,
Na šta može pasti prašina?
Šen-hsijuova pesma naglašavala je univerzalnu svest (vidi škola svesti), dok je Huj-nengova naglašavala prazninu (vidi škola praznine). Veli se da je stari patrijarh Hung-džen odobrio Huj-nengove stihove i imenovao ga svojim naslednikom. Ustvari, učitelji iz dinastije Tang (618—906) su doneli odluku u korist Hui-nenga, i on je priznat za šestog patrijarha.

Pobedom njegove škole, rođen je novi revolucionarni č'an koji je propovedao »iznenadno prosvetljenje«, radikalnu ikonoklastiju koja je odbacivala proučavanje sutri, rituale i poštovanje kipova. Sve potonje škole čana proizašle su iz ovog ogranka. Naraštaj ili dva nakon Huinenga, zen je, onakav kakvim ga danas smatramo, uistinu oživio i otada se brzo razvio zasjenivši sve ostale budističke škole.

Njegovi najpoznatiji učenici su bili Nanyue Huairang, Qingyuan Xingsi, Nanyang Huizhong, Yongia Xuanjue i Heze Shenhui.

Huineng u zen pričama
---------------------

> Redovnik upita Yenoa (Hui-neng), šestog patrijarha: "Tko je naslijedio duh Petog patrijarha (Hung-jen)?"
> 
> 
> Yeno odgovori: "Onaj koji razumije budizam."
> 
> 
> "Jesi li ga ti onda naslijedio?"
> 
> 
> "Ne," odgovori Yeno, "nisam."
> 
> 
> "Zašto nisi?" bilo je, naravno, sljedeće pitanje redovnika.
> 
> 
> 
> "Zato jer ne razumijem budizam," Yeno zaključi.
> 
>

Literatura
----------

* Ju-Lan, Fung (1977). *Istorija kineske filozofije*. Beograd: NOLIT.
* Ling, Trevor (1998). *Rečnik budizma*. Beograd: Geopoetika.
* D. T. Suzuki, *Uvod u zen budizam*, Zagreb, 1998.
* Enciklopedija živih religija, Nolit, Beograd. 2004. ISBN 978-86-19-02360-3.

Izvori
------

1. 1 2  *zen*, Trevor O. Ling, Rečnik budizma, Geopoetika, Beograd 1998.
2. ↑  D. T. Suzuki, *Uvod u zen budizam* (str. 142), Zagreb, 1998.
3. 1 2  Fung Ju-Lan, *Istorija kineske filozofije*. NOLIT, Beograd. 1977. pp. 285-296
4. 1 2  *Zen*, Enciklopedija živih religija, Nolit, Beograd. 2004. ISBN 978-86-19-02360-3.
5. ↑  D. T. Suzuki, *Uvod u zen budizam* (str. 112), Zagreb, 1998.
6. ↑  D. T. Suzuki, *Uvod u zen budizam* (str. 81), Zagreb, 1998.

Spoljašnje veze
---------------

***Huineng*** na Wikimedijinoj ostavi

* Legends in Chan:the Northern/Southern Split, Hui-neng and the Platform Sutra
* Platform Sutra of Hui Neng translated by John R. McRae

| Budističke titule |
| --- |
| Prethodi:**Daman Hongren** | **Zen patrijarh (Shénhuì loza)** | Slijedi:**Heze Shenhui** |
| **Sōtō Zen patrijarh** | Slijedi:**Qingyuan Xingsi** |
| **Rinzai Zen patrijarh** | Slijedi:**Nanyue Huairang** |